पार्टी के पदाधिकारियों और कार्यकर्ताओं को सम्बोधित करते हुए पार्टी के राष्ट्रीय संयोजक और दिल्ली के मुख्यमंत्री अरविंद केजरीवाल ने कहा कि ‘दिल्ली के लोगों ने हमें दिल्ली की ज़िम्मेदारी दी है और हम पूरी ईमानदारी और निष्ठा से दिल्ली के लोगों की सेवा कर रहे हैं। जो दिक्कतें देश के दूसरे राज्यों की सरकारों में वहां के लोगों को हो रही हैं उस तरह की समस्याएं दिल्ली के लोगों के सामने ना तो हम पैदा होने देते हैं और हम दिल्ली के लोगों को आश्वस्त करना चाहते हैं कि ना ही भविष्य में वैसी समस्याएं कभी उनके सामने आने देंगे।